Tokiko Garapena Archives - Leitzako udala\nHerri lurren aprobetxamenduen ordenantza berria eta auzolanen gorakada\nMendia, Tokiko Garapena, Udala orokorrak\n2021eko azaroan, abeltzainekin batera landu ondotik, Leitzako Udalaren HERRI LURREN APROBETXAMENDUAK arautzen dituen ORDENANTZA BERRIA argitaratu zen NAOn. HOBEKUNTZA nabarmen ugari egin dira prozesu horretan, hauen artean: batzordeak berritu dira,…\nEkonomia eta Hirigintza, Kultura eta kirola, Tokiko Garapena, Sin categorizar\nLeitzako autobus zerbitzu publikoan moldaketak\nGazteria, Tokiko Garapena, Udala orokorrak\nNafarroako Gobernuak eta garraio enpresek sinatutako azken hitzarmenari esker, irudian bildutakoak dira Leitzan garraio publikoa erabiltzeko izanen ditugun ordutegi berriak. Abuztuaren 2an bertan jarriko dira martxan! Leitza-Iruñea artean zerbitzuak bikoiztuko…\nAurten ere Leitzan kontsumoa bultzatzeko bono-txartelak\nEkonomia eta Hirigintza, Tokiko Garapena, Sin categorizar\nIaz egin zen moduan, Leitzako Udalak eta Kaxkabeltza Elkarteak elkarlanean martxan jarritako egitasmo honekin, Covid-19aren krisiagatik kaltetuak izan diren herriko komertzio txikietan erosketak egitea bultzatu nahi izan da; baita herriko…\nEkonomia eta Hirigintza, Tokiko Garapena, Udala orokorrak


Donostia Zinemaldia :: Flores\nKrisi naturaleko egoera batean, Azoreetako biztanle guztiak ebakuaraziko dituzte, hortentsia-izurrite kontrolik gabea dagoelako, irletan lore arrunta bada ere. Bi soldadu gaztek gidatuko gaituzte, paisaiaren edertasunaren lilurapean, joatera behartutako horien istorio tristeetan zehar eta tinko aurre egin eta irletan bizitzen geratzeko berezko nahian barrena. Filmaren ibilbidea gogoeta nostalgiko eta politiko bihurtuko da, kidetzari, lurralde-nortasunari eta jatorri ditugun lekuetan hartzen ditugun rolei buruz hausnartzeko.\nJorge Jácomeren lana prozesu biziki intuitibo eta sentsorialean oinarritzen da; horren emaitza noraezeko narratibetatik, ustekabeko harremanetatik eta ezohiko elkartzeetatik abiatuta egindako filmak dira. Besteak beste, film labur hauek zuzendu ditu: Plutão (2013), A Guest + A Host = A Ghost (2015) eta Fiesta Forever (2016). Europako hainbat zinema-jaialditan proiektatu dira, baita askotariko atzera begirakoetan ere, adibidez, New Bedford Whaling Museum, Palais de Tokyo, Maison Européenne de la Photographie, CalArts – California Institute of the Arts eta Georgetown Unibertsitatean.\nAndré Andrade, Pedro Rosa, Gabriel Desplanque, Jorge Jácome\nCasa do Cinema, rua da Rosa, 277, 2º, Sala 1.4


Datorrena, Gure Pakea Elkartekoen Jubilatu Astea - Noaua.eus\nDatorrena, Gure Pakea Elkartekoen Jubilatu Astea\nNoaua Aldizkaria 2019-01-31 10:22\nHilabete hasiera mugitua izango dute Artzabal aldean. Hitzaldi, bazkari, ibilaldi, kantu eta antzezlan saioez, denetariko ekintzez ondo hornituriko Jubilatu Astea antolatu du Gure Pakea Elkarteak otsailaren 4tik 10era, eta segidan bazkideen arteko txapelketak.\nTartean, “Halako batean, bagoaz Benidorrera!” Gure Pakeako kideen eskutik Sutegin ikusi ahalko dugun antzezlanaren estreinaldia otsailaren 8an! Jubilatu elkartearen baitan osatu den taldetxoa gogotik ari da prestatzen, umoretik aiton-amonen egungo errealitatera hurbilduko gaituen antzezlana. Apuntatu beharreko ekintzetarako, izen ematea aurrez bideratu beharko da Gure Pakeak Artzabalen duen bulegoan.\nJubilatu Astearen aurretik, pentsio eta bizimodu duinak izateko aldarriarekin plazara irtengo dira Gure Pakea. Santueneko Gure Elkartea eta Aginagako Arrate Elkarteak deituta, hileroko azken ostegunetako elkarretaratzea gaur, urtarrilaren 31n.\n19:00 Pentsio duinen aldeko elkarretaratzea Mikel Laboa plazan.\nDeitzaileak: Gure Pakea, Gure Elkartea eta Arrate Elkartea.


Os Pinos (euskaraz Pinuak) Galiziako ereserkia da. 1984ko ekainaren 23ko "Galiziako ikurren legea"ri esker ofizial bihurtu zen.\nPascual Veiga konpositoreak moldatu zuen 1890ean.\nEduardo Pondal poetak 1890ean idatzi zituen. Gero, 1935ean Queixumes dos Pinos (euskaraz Pinuen berbaroak) liburuan argitaratu zuen. 1984ko legean hitzak eguneratuak izan ziren.\nGalizieraz (hitz ofizialak)\n(1890eko jatorrizko hitzak)\nZer diote marmartiek,\nilargiaren dirdira lasaiaren\nizpi gardenaren pean?\nZer diote hosto ilun harpa itxurako\neuren ongi pausatutako\nZeure berdetasun hertsiz\neta lur ausartaren zerumuga.\nEz ezazu ahaztu\naiher zakarraren iraina;\nzure loalditik esnatu\nZintzo eta eskuzabalek\ngure ahotsa ulertzen dute\neta liluramenduz aintzat hartu\ngure soinu marranta,\nBaina ezjakinek bakarrik\neta basati eta gogorrek,\nergel eta ilunek\nez gaituzte ulertzen, ez.\ngaraiak iritsi dira\nmerezitako amaiera izango dute;\nbada, edonon, erraldoi,\ngeure ahotsak aldarrikatzen baitu\n(Galizieraz) Eresekia Galiziako Xuntaren web ofizialean


2020ko denboraldiko Eusko Label eta Euskotren ligen hastapenaren atarikoa\nEusko Label eta Euskotren txapelketak abiatuko dira larunbat eta igandean Galiziako uretan.\nEusko Label Ligako traineru bat. Argazkia: ETB\nOrio, Hondarribia eta Santurtzi, faboritoak\nOndarroa, Cabo da Cruz eta Kaiku, lehia hasteko prest\nZierbena, Urdaibai eta Donostiarra, banderen eta ohorezko txandaren bila\nAres, Zarautz eta Lekittarra, denboraldi polita egiteko ilusioarekin\nOrio eta Hondarribia, denboraldiari hasiera emateko prest\nArraun Lagunak, iazkoa hobetu nahian; Donostiarrak, aldaketa ugari\nTraineru-txapelketa nagusiak, gizonezkoen Eusko Label Liga eta emakumezkoen Euskotren Liga, larunbat honetan jarriko dira abian, Coruñako IV. Banderarekin, koronabirusaren pandemiaren eraginez prestatze-fasean izandako hiru hilabeteko etenaldia gainditu eta gero.\nOsasun-egoerak hobera egin duenez, banku finkoko arraun-lehiaketek duela aste gutxira arte airean egon den denboraldiari ekin ahal izango diote, eta, gaixotasunaren bilakaera bide beretik badoa, iraileko hirugarren asteburura arte luzatuko dira.\nGizonezkoen 12 taldeek eta emakumezkoen lauek hiru astez besterik ezin izan dute entrenatu uraren gainean (galiziarren kasuan, bi), baina oztopo hori albo batera utzi eta larunbat honetan emango dituzte lehen paladak Riazor hondartzako uretan.\nGizonezkoetan, Oriok aurreko denboraldian lortutako titulua errepikatu nahiko du. Dena den, ziurgabetasun handia dago taldeek eskain dezaketen errendimenduaren inguruan, eta, ondorioz, oso txapelketa irekia izatea espero da. Hala, oriotarrekin batera Hondarribia, Zierbena eta Santurtzi egon daitezke nor baino nor gehiago. Urdaibai, aldiz, zalantza handiena izan daiteke, joan zen denboraldian gauzatu zuen denboraldi kaskarraren ostean.\nDonostiarrak aurrerapausoa eman nahi du eta banderengatik borrokatu. Ondarroak, Cabok eta Kaikuk ere, hasiera batean behintzat, ohorezko txandan sartzeko ezustekoa emateko aukerak izan ditzakete.\nBehealdean, berriz, Lekittarrak eta Ares eta Zarautz igo berriek mailari eusteko hautagaiak dirudite.\nJoan zen astean egindako txanden zozketaren arabera, Aresek, Donostiarrak, Ondarroak eta Oriok osatutako lehen jardunaldiko hasierako txanda, 18:00etan. Bigarrenean, Lekittarra, Santurtzi, Cabo eta Zarautz arituko dira arraunean, eta hirugarrenera arte itxaron beharko dute Hondarribiak, Kaikuk, Urdaibaik eta Zierbenak.\nOrdu erdi lehenago, 17:30ean, emakumezkoen Euskotren Ligako lehen jardunaldia jokatuko da. Orioko ontziak, 2019ko txapeldunak, Donostia Arraun, Donostiarra eta Hondarribia izango ditu aurkari.\nIgandean, banderaren bigarren jardunaldiarekin izango dute hitzordua arraunlariek, 11:30etik aurrera. Larunbateko zein igandeko jardunaldiak ETB1etik eta eitb.eus-etik izango dira ikusgai zuzen-zuzenean.


GoteoEuskadi, tokiko nodoen sareko lehenengoa - ColaBoraBora\n← El ‘precio justo’ del crowdfunding\nGoteoEuskadi, el primero de una red de nodos locales →\nGoteoEuskadi, tokiko nodoen sareko lehenengoa\nGoteo 2011ko azaroan jaio zen gizarte-sare bat da. Finantzaketa kolektiboan (diruzko ekarpenak) eta lankidetza distributiboan (zerbitzuak, azpiegiturak, mikroatazak eta beste baliabide batzuk) oinarrituz, DNA irekia duten ekimenak modu autonomoan garatzea sustatzen du, gizartea etengabe hobetzeko aukera berriak sortzeko eta ondasun eta baliabide komunak aberasteko. ‘Ureztaketa Kapitala’ (tantaz tanta) guztion onerako garapenari, ezagutza libreari edo/eta kode irekiari laguntzen dioten proiektuetan inbertitzeko plataforma bat da.\nGoteok Interneteko plataforma digital baten inguruan artikulatutako komunitate-sare bat bezala hazi nahi du. Tokiko nodoen sare antolatu bat da; nodo horiek autonomoak dira, baina elkarren menpe daude. Nodo bakoitza bere jarduera-esparruan legitimatuta dagoen eta hurbileko testuingurua ezagutzen duen konfiantzazko eta erreferentziazko tokiko agente batek koordinatzen du.\nNodoen helburua da eremu digitala lokalizatu eta analogizatzea eta hurbiltasuna eta zehaztasuna ematea; horrela, Goteo efektua areagotzen du, bai tokiko komunitatea arlo irekiaren inguruan artikulatzean eta testuinguru horretan plataforman barne har daitezkeen ekimenen eragileengana hurbiltzean, bai horien benetako garapenerako baliabideak mobilizatzean.\nNodo horien lehenengo adibidea GoteoEuskadi da. Irailean jarriko da martxan. GoteoEuskadi tresna garrantzitsu bat da Euskadin askotariko esparruetan ekimen irekiak garatzearen alde apustu egiten ari den eragile-komunitate gero eta garrantzitsuago bat garatzen laguntzen du, paradigma-aldaketa bat bultzatzen du ekoizpen eta banaketa moduetan, P2P logikekin (pertsonatik pertsonara), eta lankidetzazko garapen komunitario iraunkorra eta erantzulea sustatzen du.\nGainera, lehenengo tokiko nodo horren garapenak gainerako nodoen oinarri izango den software librearen diseinuaren eta programazioaren I+G+b prozesu gisa balio du, baita nodo bakoitzaren funtzionamendurako harreman protokolo eta beharretarako eta sareko gainerakoekiko koordinaziorako ere.\nNork sustatzen du GoteoEuskadi?\nGoteoEuskadi Fundación Fuentes Abiertasen (Goteo sustatu zuen) eta ColaBoraBoraren (esparru komun, libre eta irekiaren garapenean parte hartzen duen tokiko agente gisa) lankidetzari esker eta Irekiaren babesarekin (Eusko Jaurlaritzaren gobernu irekiaren esparrua) sortu zen.\nGoteo Fundación Fuentes Abiertasek sustatutako ekimen bat da. Azken hori irabazi-asmorik bateko erakunde bat da, eta bere helburua esparru sozialean, kulturalean eta ekonomikoan esperimentazio aplikatua sustatzea da, guztion ongiari eta ezagutza libreari eta kode irekiari dagokienez. Fundación Fuentes Abiertasen zeregin nagusietako bat Goteo bere oinarriei (irekitasuna, neutraltasuna, gardentasuna eta independentzia) eustea ziurtatuz mantentzea da; ‘Ureztaketa Kapitala’ burtsan kudeatzeaz arduratzen da eta baliabideak eta deialdiak erakartzen eta mobilizatzen ditu; eta bere funtzionalitateen eta potentzialtasunen garapenean lan egiten du.\nColaBoraBora ekimena irudimenezko uharte bat da, errealitatearen eta proiektatutako nahiaren artean dago kokatuta, lau puntu kardinalen inguruan: guztion ongia, kode irekia, lankidetza-praktikak eta gizarte-ekintzailetza. Herritarren ekineko hausnarketa laborategi bat; bertan, mota desberdinetako artekaritzak gertatzen dira P2P antolamendu, ekoizpen eta harreman mota desberdinak garatzeko. GoteoEuskadiren mantentzeaz eta garapen arduratsuaz arduratzen den tokiko agentea da, lurraldeko agenteengana hurbiltzen du, DNA irekiaren inguruko komunitatearen ideia sustatzen du, proiektuak babestu eta ezagutzera emateko, dibulgazio jarduerak egiteko, ‘Ureztaketa Kapitala’ren burtsa elikatzen duten baliabideak mobilizatzeko eta deialdi espezifikoak antolatzeko, etab.\nIrekia Eusko Jaurlaritzaren gobernu irekiaren eremua da, eta hiru oinarri ditu: gardetasuna, parte-hartzea eta lankidetza. Herritarren eta Administrazioaren arteko bi norabideko komunikaziorako bide bat da. Gizarte zibilaren eta erakundeen arteko harremanekin lotuta kultura- eta ohitura-aldaketa bat egitearen alde egiten du apustu, politika publikoen garapen erantzukidea lortzeko. Irekia bat dator Goteoren balio eta helburuekin, eta, horregatik, GoteoEuskadirekin konpromisoa hartu du, bai lehenengo tokiko nodoaren software librearen I+G+b arloan (gero gainerako nodoen oinarri izango da), bai 2012an martxan jarri eta mantentzeko prozesuan.\nBaina GoteoEuskadi ekimen ireki bat da. Hori dela eta, ekimenaren garapenean parte hartu nahi duten eragile gehiagoren bila gabiltza: deialdiak egiteko beren interesen eta eskumenen inguruan, ahal bezain eragile desberdinengana iristea errazteko, baliabideak eta lankidetzak mobilizatzen laguntzeko, proiektuak babesteko eta ezagutzera emateko, etab.\nInformazio gehiago lortu eta harremanetan jartzeko\nPrentsa materialak jaitsi\nEsta entrada se publicó en Goteo y está etiquetada con 4 sector, crowdfunding, economía_alternativa, emprendizaje_social. Guárdate el enlace.


Lokatzen kudeaketa iraunkorra araztegietan - CEIT-IK4\nLokatzen kudeaketa iraunkorra araztegietan\nCeit-IK4 zentro teknologikoa Life ANADRY proiektuan parte hartzen ari da, udalerrietako bizitokien hondakin-urak arazteko plantetan (HUAP) metatzen diren lokatzek ingurumenean eragiten dituzten arazoei soluzioak bilatzeko asmoz\nEuropan azken urteotan hondakin-urak geroz eta gehiago tratatzen direnez, ibaiak geroz eta garbiak dira eta urak geroz eta kalitate handiagoa du. Baina araztegietako lokatzen kudeaketa txarra eginez gero, ingurumenean inpaktu ikaragarria eragin dezake.\nHUAP txiki eta ertainetan lokatzen kudeaketa hobetzeko asmoz Life ANADRY proiektua abian jarri zen 2015eko irailean, Ceit-IK4 zentroaren parte-hartzearekin. Arazketa anaerobio idorraren teknologian oinarrituta, industrializatu aurreko prototipoa (20 m3) erabiliko da proiektuan, prozeduraren bideragarritasuna in situ erakusteko.\nNora eramaten dira araztegietako lokatzak? Normalean lokatz horiek zabortegietan isurtzen dira edo nekazaritzan erabiltzen dira ongarri moduan. Baina kudeaketa egokia egin ezean, ingurumenean arazoak zor ditzake (patogenoak hedatzea edo kontrolik gabeko CO2 isurketak, esaterako).\nANADRY teknologiari esker neurri honetako HUAPetan hiri-hondakinetako lokatzen kudeaketan teknikoki eta ekonomikoki bideragarria den soluzioa lortu ahal izango da, eta soluzio hori gaur egungoa baino iraunkorragoa izango da. Gaur-gaurkoz, Europako legediak ingurumenarekiko errespetu handiagoa eskaintzen duen kudeaketa sustatzen du, aldi berean pertsonen osasunaren babesean eraginez. Horregatik, ANADRY teknologia hein handi batean zabaltzea erabakigarria izan daiteke Europa osoko HUAPetan araudia bete ahal izateko.\nProiektu hau Europar Batasunaren Life+ programaren bidez finantzatua izan da (LIFE14 ENV/ES/000524).


Euskarazko tesien nazioarteko kalifikazioak bikoiztu dira - Deia\nEuskarazko tesien nazioarteko kalifikazioak bikoiztu dira\nDoktoretza tesien Mitxelena sariak banatu dituzte Euskaltzaindiak eta EHUk\nane lópez 09.02.2020 | 02:39\nEuskarazko doktorego tesien Mitxelena sariak banatu ziren atzo. Oskar González\nEuskarazko doktorego tesien Mitxelena sariak banatu ziren atzo.\nBilbo - Gero eta euskarazko doktorego tesi gehiagok jasotzen dute nazioarteko kalifikazioa. Hala adierazi zuten atzo EHUko eta Euskaltzaindiako ordezkariek Akademiaren egoitzan egin zen Euskarazko tesien VI. Koldo Mitxelena sarien banaketan.\nNekane Balluerka EHUko errektoreak adierazi zuenez, "zientzian, beste hainbat diziplinetan bezala, kantitatea baino garrantzitsuagoa da kalitatea, eta euskarazko doktorego tesien artean gero eta tesi gehiagok lortzen dute nazioarteko kalifikazioa". Izan ere, 2018an 33 tesi defendatu ziren euskaraz, eta horietatik 17, nazioartekoak izan ziren, aurreko urtean baino bi aldiz gehiago.\nHala, Euskaltzaindiak eta EHUren arteko elkarlanaren ondorioz sortutako euskarazko tesien VI Koldo Mitxelena sariak; bi urterik behin egiten direnak; bost jakintza arlotan banatzen dira: Zientziak; Ingeniaritza eta Arkitektura; Osasun Zientziak, Gizarte eta Legen Zientziak eta Artea eta Gizan Zientziak.\nAurten Asier López, Olatz Pérez, Mikele Macho, Juan Mari Aguirreaurreta eta Miren Ibarluzea izan dira irabazleak. Hala, "euskarazko tesien ekarpen bikoitza" goraipatu nahi dute, alde batetik, jakintzaren arloa, zien- tziaren arloa, zabaltzen laguntzen dutelako; eta beste alde batetik euskararen normalizazio prozesuan egiten duten lanagatik. Hala, lana saritzeko, diploma eta 2.000 euroko diru kopurua jaso zuen bakoitzak.\n"Ikerkuntza ezinbestekoa da nor eta zer izan nahi badugu", Adolfo Arejita, Euskaltzaindiako Ikersailburuaren esanetan, eta horregatik ikerketa gizartearen eskuetan jarri behar dela azpimarratu zuen. Eta hori da hain zuzen ere tesi hauek bermatzen dutena; ikerketa lanak gizarteratzea eta euskararen erabilera eta zabalkundean laguntzea. Balluerkak ere, adierazpen hori berretsi zuen: "euskara prestigiatzen dute lan hauek. Errealitate bat berresten dute Mitxelena sariek; ikusgarritasuna ematen dio eguneroko jarduera bati".\nEuskararekiko konpromesua Euskaltzaindiak 100 urte betetzen dituen ikasturtean, Andres Urrutia euskaltzainburuak bere sorreran Akademiaren helburua zein izan zen gogoratu nahi izan zuen, hau da: "ikerketa zientifikoan euskara sustatzeko", eta baita "euskararekiko konpromesua mantentzeko eta aurrera eramateko". Hala, erakundearen ibilbide osoa omentzeko asmoz, Eusko Ikaskuntzarekin batera, Ibilbidearen Elkar saria jasoko du gaur, euskal fundazioaren eskutik arratsaldeko 19:00etan Andoaingo Bastero kulturgunean.


Baotou, Trump eta lur arraroak | Ekonomia | Berria\nBaotou, Trump eta lur arraroak\nBaotouko laku toxikoa. TOBY SMITH\nBaotou Txinaren jabetza da, Barrualdeko Mongolian. Urtero, 120.000 tonatik gora atera eta fintzen dira meategi hiri erraldoi horretan, eta oraindik erreserbak dauzka beste 30 urterako. Zer ateratzen den sufre usaineko infernu toxiko horretatik? Gaur egungo bizitzaren egunerokotasunean ezinbesteko bihurtu diren gailu teknologikoak egin ahal izateko lehengai estrategikoak, eta horien artean lur arraro gisa sailkatu dituzten hainbat mineral, praseodimioa, disprosioa edota iterbioa, batzuk aipatzearren. Zerk lotzen dituen ahoskatzeko hain zailak diren mineral horiek eta lerro hauen izenburuan azaltzen den Etxe Zuriko nagusi jaunak? Gerra komertziala, noski.\nLur arraroen hornidura Txinaren eta AEBen arteko merkataritza gerran sartu da bete-betean aste honetan, Washingtonek Huaweiri emandako kolpe itzelaren ondoren, hizpide baita mundu osoan Pekinen ahalezko erantzuna. «Ez esan ez genizuela abisatu», idatzi du Alderdi Komunistaren hedabide ofizialak lur arraroak AEBei saltzeari uztea «aukera oso erreala» dela azaltzen duen albistean. Lur arraroak hamazazpi elementu kimiko dira, goi teknologia duten gailuetan ezinbestekoak. Txinak dauka lur arraro gehien munduan, eta haiek AEBei saltzeari uzteak mugarria jarriko luke gerra komertzialean. Maiatzaren 21ean, Googlek Huaweiren hegoak moztu eta hurrengo egunean, Xi Jinpingek bisita egin zion JL Mag enpresari, lur arraroak atera eta fintzen dituzten sei erraldoietako bati. Mundua eraldatzen ari den teknologiaren bitaminak norenak diren gogoratzeko modu sotila izan zen. Txinan ateratzen baitira hamazazpi mineral arraro horien %80 baino gehiago, eta %90etik gora Txinan bertan fintzen dira, baita AEBan (Kalifornian) martxan dagoen meategi bakarrarenak ere. Han ez da behar murrurik migratzaileak gerarazteko; sufre kiratsa darion irudi apokaliptikoak edonor uxatzen du.\nEz da gasbide bat ixtea bezala\nLur estrategiko horien hornidura mozteko aukerak beldurra eragin dezake Etxe Zurian, berrikuntza osoak, industria berdeak, esaterako auto elektrikoak, eta beste hainbat atalek, baita militarrak berak ere, lur arraroak behar baitituzte. Mehatxu gisa eraginkorra izan daiteke, baina lur arraroen hornidura moztea ez da gasbide bat ixtea bezala. 2010ean Japoniaren aurka baliatu zuen estrategia hori Txinak Senkaku irlen gatazka dela eta, eta, ordutik, Washingtonek oso argi dauka Pekinen ia-monopolioa benetako mehatxua dela. Horregatik prestatu da tigre hori paperezkoa izan dadin, besteak beste, Brasilen, Australian eta AEBetan bertan lur arraroen jarduerari ekinez. Gaur-gaurkoz, ordea, oso handia da Txinarekiko duen mendekotasuna.\nPekinek iturria moztuko du, orduan? Ez da batere erraza hori gertatzea; hasteko, AEBetan soilik petrolioa fintzeko eta eraldatzaile katalitikoak egiteko behar dituztelako lur arraroak. Smartphone-ak, auto elektrikoen bateriak eta abar AEBetatik kanpo ekoizten dira, nahiz eta AEBetako konpainiek ekoitzi (Testa, Apple...). Pekin ez da hasiko hornidura modu orokorrean eteten, eta, hortaz, AEBek beti izango lukete aukera beste herrialde batzuei erosteko, produktua garestituko litzaiokeen arren. Mundu osoak behar dituen lehengaiak ukatzeko erabakia ez da berehala hartuko, alegia.


Zulaibar Ikastegiak ate irekiak online antolatu ditu\nZentroa eta bertan ikasi daitekena jakitera emoteko, Zulaibar Arratiako Lanbide Ikastegiak, ate ireki jardunaldiak antolatu ditu maiatzaren 18tik 22ra bitartean. COVID-19a dala-eta, osasuna bermatzeko jardunaldiok online izango dira.\nJardunaldietako egun bakotxean, ziklo edo mailetako informazinoa emongo dabe bideodeien bitartez. Irakasleak osotutako orientazino taldeak emongo ditu argibideak. Bideodeietan parte hartzeako derrigorrezkoa da izena emotea. Alde batetik, jente kopuruaren arabera, saio bat edo bat baino gehiago antolatuteko; eta bestetik, bideodeietara konektau ahal izateko esteka emailez heldu arazoko jakielako interesatuai.\nBideodei horreen bitartez, maiatzaren 18an, Oinarrizko Lanbide Heziketaren barri emongo da. Hurrengo egunean, erdi mailako Menpekotasun egoeran dauden pertsonei arreta emateko zikloa aurkeztuko da. Hilaren 20an, erdi mailako Elektrizitatea eta instalazio automatikoak. Hurrengo egunean, erdi mailako Mekanizatuko zikloa izango dabe berbabide eta amaitzeko, hilaren 22an, goi mailako zikloen gaineko informazinoa emongo da; Diseinua eta Programazioaren produkzioa fabrikazio mekanikoan, hain zuzen be.\nBanakako arreta gura izan ezkero, saio bat eskatzeko aukerea dago ikastetxeko webgunean.\nZulaibarreko eskaintzea, hiru familia profesionaletakoa da: fabrikazino mekanikoa, elektrizidadea eta elektronikea, eta gizarte eta kultura zerbitzuak.\n2019-2020 ikasturtean, 225 ikasle izan ditu Zulaibarrek eta betidanik oso maskulinizauak izan diran zikloetan ikasle andrazkoen porzentajea handitzen joan da. Ziklo horreetan, 2017-2018 ikasturtean, andrazkoak %9,72 ziran; oingo ikasturtean barriz, %15,56.\nOingo ikasturtean, COVID-19a dala-eta, modu telematikoan dabiz jasoten eskolak ikasleak. Baina, osasun egoereak ahalbidetzen badau, "beti be ikasle zein profesionalen segurtasuna bermatuz" eskolara itzuli ahal izango dira Lanbide Heziketako izakera praktikoa berreskuratzeko. Konfinamentu egoeran landu eta ikasitakoa testuinguru erreal baten ipinteko.\nDatorren ikasturteari jagokonean, prest egon behar dirala egoera desbardinetara egokitzeko dino Xabier Aldama Zulaibar Ikastegiko zuzendariak. "Aldez aurretiko planifikazino baten lan egingo dau Zulaibarrek osasun emergentzia honetatik eratorri daitekezan gorabeheren aurrean prest egoteko. Argi daukaguna da, segurtasuna bermatzeko babes neurri guztiak hartuko doguzala eta horretarako malgutasunez jokatu beharko dogula, antolakuntzeari jagokonez. Jarraibide zein erispideak oindino definidu barik dagoz, beti be, Hezkuntza Sailak eskatzen dauzanak jarraituz".


DENBORALDIKO LEHEN GARAIPENA ERDIETSI DU MARIÑOK : KIROLETIK\nAsteburuko albiste pozgarriena Emakumezkoen Ohorezko Erregional mailan iritsi zen, Mariñok denboraldiko lehen puntuak eskuratu zituen eta nola gainera. 5-0 nagusitu zitzaion Urnietari eta arnasa hartu zuten, lehen bi jardunaldietan punturik batu ez baitzuten.\nOhorezko erregional mailan, gizonezkoetan, Beran jokatu zuen Real Unionen harrobiko taldeak. Egoitz Sayarren jokalariek neurketa kaskarra jokatu zuten eta bigarren aldiz jarraian, ‘etxean’ galdu zuten, kasu honetan, Zarautzen aurka (0-1). Lehen zatiko ondarrean erdietsi zuen partiduko gola Zarautzek eta talde irundarrak ez zuen markagailua iraultzen jakin. Euskaldunaren eta Zarautzen aurka galdu eta Eibarren aurka berdindu eta gero, beheko postuetara hurbildu da Real Union B, 5 puntu batu dituelarik hamabosgarren sailkatua da.\nGorengo mailako emaitzei dagokienez, emakumezkoetan, bi taldeek berdinketak erdietsi zituzten. Hondarribiak 2-2 Oiartzunen aurka eta Dunboa Eguzkik 1-1 Orereta Kafearen aurka. Gizonezkoen txapelketari dagokionez, Hondarribia eta Dunboa Eguzkiren arteko derbia hondarribitarrekin eskuratu zuten. Gol bat nahikoa izan zitzaion talde berdeari hiru puntuak bereganatzeko.\nAzkenik, 1.Erregional mailan, Landetxak 3-0 irabazi zion Behobiari, Beti Gaztek eta San Martzialek 2-2 berdindu zuten eta Dunboa Eguzki eta Mariñoren artekoa 1-3 bukatu zen, Mariñoren alde.


Hondarribiko Udalak etxebizitza huts, alokairuzkoak eta apartamendu turistikoen gaineko azterketa burutuko du - Antxetamedia\n2016ko urriaren 26an udal osoko bilkuran hartutako konpromiso bat betetzen hasi da Udala. Etxebizitza hutsak, alokairuzkoak eta apartamendu turistikoen gaineko azterketa egitea onartu zen udalbatza hartan, eta azterketa martxan dela azaldu du gaur Txomin Sagarzazu alkateak.\nEustat estatistika instituoaren arabera, 2017an, Hondarribian 8.458 etxebizitza zeuden, eta horietariko %78a lehen etxebizitza omen da. Horrek ez du esan nahi, aldiz, lehen etxebizitza jabetzan denik, alokairuan zenbat diren ere, ez baitaki Udalak.\nAzterketaren helburua, hain zuzen ere, herriko etxebizitzen mapa bat osatzea da. Bost helburu kontuan hartuta. IKEI aholkularitza enpresa lanean hasi da beraz, eta txostena uztailerako prest egongo dela iragarri du Udalak. Bitartean, zertan ari diren esplikatu digu, Maria Serrano zinegotziak\nEtxebizitza hutsa, beraz, legearen arabera inor erroldatu gabeko etxeak dira. Baina batek daki, zertarako erabiltzen diren, alokairurako, bigarren etxebizitza gisa edota azken batean benetan hutsik dauden.\nEustaten arabera, 6.626 dira lehen etxebizitzak Hondarribian, eta %22a inguru, 1.832 badira, bigarren etxebizitza gisa, edo hutsik ere daudenak. Hain justu, azterketa honekin, erabilera aldetik etxebizitza mapa osatu nahi dute.


Zure negozioak jarraitzen al ditu sare sozialen etiketari buruzko jardunbide egokiei? | Martech Zone\nZure negozioak jarraitzen al ditu sare sozialen etiketari buruzko jardunbide egokiei?\nAstelehena, abuztuak 25, 2014 Douglas Karr\nSare sozialen protokoloa... esamoldeak bihurritu egiten nau. Badirudi beti dagoela norbait gaur egun arau multzo bat aplikatzen saiatzen dena eta Ezin dut jasan. Jakina da jokaera onartezinak daudela lineaz eta lineaz kanpo ... baina plataformaren edertasuna da deiturikoak jarraitzen dituzun ala ez. arauak, emaitzak ikusiko dituzu.\nHona adibide bat ... Posta elektronikoaren zerbitzu hornitzaile handi bat jarraitzen dut Twitterren eta birritan DM-k egin didate hurrengo konferentzia baterako iragarki lodi handi batekin. Ez nuen iragarkia espero eta ez nuen iragarkia emateko baimenik eman, beraz, argudiatu zitekeen SPAMMED egin zidatela - moduko ironikoa. Zenbait lagunek hilketa odoltsua oihukatu dute, baimena oinarritutako marketinean oinarritutako enpresa batek eskatu ez zuen guztion Twitter sarrera-ontzian zerbait itsatsi duelako. Ez nintzen kexatu, iragarkiari jaramonik egin gabe.\nEta orduan galdetu nion ... funtzionatu al zuen? Aipatutako konpainiak jarraitzaile batzuk SPAM hau bultzatuz bihur zitzakeen eta emaitza ez zen kexarik ez jarraitzea edo jendea jarraitzen ez bazen, zerbait kaltetu al zuen? Hori da protokoloaren arazoa, existitzen ez den arazoren bat kudeatzeko inork adostu ez dituen arau multzoa aplikatzen du. Ez ditut protokolo arauak betetzen, ezta inoiz ere egingo. Nire arau multzoa jarraitzen dut eta jendeak zorionez jarrai dezake edo jarraitu nazazu nahi duten moduan (eta horietako dezente egiten dute!).\nhau infografia TollFreeForwarding-etik plataforma sozial bakoitza eta bakoitzarekin bat datorren protokoloa zehazten ditu. Twitter eta Instagram traoletan eztabaidatu behar baduzu edo Pinterest-en iturriak konpondu behar dituzun, jarraitu arau hauek eta jarraitzaile sozial pozik eta pozik aurkituko duzu!\nEz da sare sozialen etiketaren arauak negozio batek esposizio handiagoa eta, agian, emaitza hobeak eskain ditzake. Zer uste duzu?\nTags: Facebookfacebook protokoloagoogle plusgoogle +google + protokoloalinkedinlinkedin protokoloaPinterestpinterest protokoloasare sozialen arauaksare sozialetako praktika onenaksare sozialen protokoloasare sozialen etiketa praktika onenaksare sozialen arauakTwittertwitter protokoloa\nNeurtzen ari ez zaren inbertsioaren sare sozialen itzulkina\nSep 6, 2014 1: 31 AM\nBai, hori oso dibertigarria izan da zure infografiak lortzea eta baita oso dibertigarria ere !!\nEta eskerrak eman nahi dizkizuet gurekin mezua partekatzeagatik !!


Erosketa-politika | Fraternidad-Muprespa\nFraternidad-Muprespa mutualitateak erosketa arduratsuen politika onartu zuen 2016ko azaroan, eta, beraz, jarduera-eremu horretan diharduten langile guztien ekintzek agindu hauek jarraitzen dituzte:\n1. INDARREAN DAGOEN ARAUDIA BETETZEA\nErosketa-politika arduratsuaren oinarrizko arauak bi motatakoak dira: batetik, une bakoitzean aplikatu beharreko lege-araudia eta, bestetik, Mutualitatearen beraren barne-jarraibideak eta -arauak.\nGaur egun, oinarrizko araudia honako hau da:\n9/2017 Legea, azaroaren 8koa, Sektore Publikoko Kontratuei buruzkoa, Europako Parlamentuaren eta Kontseiluaren 2014ko otsailaren 26ko 2014/23/EB eta 2014/24/EB Zuzentarauak Espainiako ordenamendu juridikora ekartzen dituena.\nUne bakoitzean indarrean dauden Fraternidad-Muprespa mutualitateko kontratazio-jarraibideak.\nUne bakoitzean indarrean dagoen Fraternidad-Muprespa mutualitateko antolaketa-jarraibideak.\nFraternidad-Muprespa mutualitateko Erantzukizun Sozial Korporatiboko Plana.\n2. EROSKETEN KODE ETIKOA ETA EROSLEAREN DEKALOGOA APLIKATZEA\nHarreman komertzialak IFPSMk (International Federation of Purchasing and Supply Management) ezarritako erosketa-kode etikoan oinarrituko ditu. Kode horretan jarraibide hauek nabarmentzen dira:\nEnpresari jakinaraztea izan daitekeen edozein interes pertsonal, edo inpartzialtzat jo daitekeen edozein interes adieraztea, eta jasotako informazioa bere onurarako ez erabiltzea.\nOparirik ez onartzea, balio sinboliko txiki eta berezkoa gainditzen badute.\nAbegi neurritsua izatea, hornitzaile jakin baten alde erabakiak hartzean eraginik izan ez dugula argi uzteko.\nHalaber, AERCEk (Erosketa, Kontratazio eta Hornikuntzako Profesionalen Espainiako Elkarteak) sustatutako eta IFPSMko kide diren Erosketetako beste Elkarte Profesional batzuekin elkarlanean garatutako eroslearen dekalogoa beteko da. Dekalogo horrek ezartzen du:\nTransakzio guztietan lehenik enpresaren interesa kontuan hartzea; ezarritako politiketan parte hartuko da eta horien arabera jardungo da.\nZure lanbideko lankideen aholku adituak entzuteko prest egotea, eta beren laguntza onartzea, zure lanaren duintasun eta erantzukizunari kalterik egin gabe.\nKalterik gabe erostea, eta ordaindutako "euro" bakoitzeko etekin handiena lortzen saiatzea.\nMaterialak, zerbitzuak eta produkzio prozesuak ezagutzeko etengabe lan egitea, erosketak kudeatzeko metodo praktikoak ezarriz.\nZintzo eta egiatasunez jokatzea eta edozein eroskeria-mota edo -adierazpen salatzea.\nAzkar eta adeitasunez erantzutea bidezko negozio-helburuak edo zure lanarekin zerikusia duten kontuak dituztenei.\nZure betebeharrak errespetatzea eta besteenak errespetaraztea, negozio-praktika egokia erdiesteko.\nHobekuntza profesionaleko programetan parte hartzea, zure lana behar bezala egin ahal izateko eta hobetzeko.\nErosketa- eta hornikuntza-kudeaketaren ospea eta balioa proiektatzen eta finkatzen lan egiten duten erakunde edo pertsonekin lankidetzan aritzea.\nDekalogoaren onarpena zure enpresan sustatzea, baita zure hornitzaileen artean eta negozio-eremu orokorrean ere.\n3. EROSKETA-POLITIKA ARDURATSUAREN FUNTSEZKO BALIOAK\nHorniduraren jarraipena mantentzea.\nEskuratutako ondasun eta/edo zerbitzuen bikoizketak, hondakinak edo zaharkitzeak saihestea.\nProduktuen eta/edo zerbitzuen kalitate-mailari eustea.\nKontratuetan ezarritakoa betetzen dela ziurtatzea, bereziki entrega-epeei, kopuruei eta kalitateei dagokienez.\nHornitzaile guztiei eskatzea indarrean dagoen araudia bete dezatela, bereziki haurren lanari, edozein motatako bereizkeriari eta langileen eskubideak errespetatzeari dagokienez.\nEskaintzak ebaluatzeko irizpide anitzen artean barne hartzea kalitatearen eta ingurumenarekiko errespetuaren estandarrak betetzea.\nMutualitateak kontratuetan hartutako baldintzak betetzen dituela bermatzea, bereziki kontratatutako ondasunak eta/edo zerbitzuak ordaintzeko epeei dagokienez.\nKostuak murriztu edo ezabatzeko ekintzak sustatzea, eskuratutako ondasun edo zerbitzuaren preziotik haratago.\nEskuratutako ondasun edo zerbitzuaren balio edo prestazioen igoerak sustatzea.\n3.4. EROSKETEN INFORMAZIO-SISTEMEN POLITIKA\nErosketen informazio-sistemak sustatzea, honako hauek lortzeko:\nBarne-bezeroen, erosketa-prozesuan parte hartzen duten sailen eta hornitzaileen arteko komunikazio arina, paper-kontsumoa ahalik eta gehien murrizte aldera.\nProzesuen kudeaketa automatizatzea, dokumentazio idatzia ahalik eta gutxien erabiltzeko eta hori gordetzea murrizteko.\nIzandako gastuen azterketa, neurri zuzentzaileak eta aurrezpenekoak ezartzeko.\n4. EROSKETA-POLITIKA ARDURATSUAREN IRAGARPENA\nKonfiantza eta lehiakortasuna bermatze aldera, Fraternidad-Muprespa mutualitatean uste dugu erosketa-politika arduratsu horren berri izan behar dutela horretan parte hartzen duten sektore guztiek, eta, bereziki, hornitzaileek, bai egungoek, baita etorkizunean izan daitezkeenek ere.


Bernoako galtzadan barrena - Goierriko Hitza : Goierriko Hitza\nOstadar MT-ak txangoa antolatu du datorren martxoaren 10erako, iganderako, Bernoako galtzadan ibiliz Iturmendi herri nafarra Ataunekin elkartuz. Bernoako galtzada (Berrenoa) Erdi Arokoa da eta XIX. mendera arte erabilia izan zen bi noranzkoetan mandazainek salgaiak eramatearren; kontrabandistek ere erabiltzen zuten galtzada hau eta eta Donejakue bideko parte ere izatera iritsi zen.\nNeurri handi batean pista eta errepide modernoagoen azpian desagertu bada ere, duela urte batzuetatik hona boluntario talde batzuk lanean ari dira, galtzada denok goza dezagun.


Herritarren Ziurtagiria - Izenpe - Ziurtagiri eta sinadura digitalerako euskal enpresa\nHerritarren Ziurtagiria - Izenpe - Ziurtagiri eta sinadura digitalerako euskal e...\nIzenpe-ren ziurtagiri horrek telematikoki harremanetan jartzeko aukera emango dizu administrazioekin (tokikoekin, forukoekin, autonomiakoekin eta Estatukoekin) eta gero eta erakunde gehiagorekin.\nZiurtagiri horiek 4 urteko balioa dute. Ziurtagiria iraungitzeko data baino 60 egun lehenago, IZENPEk ziurtagiria berritzeko prozesuaren berri emateko mezu elektronikoa bidaliko du eskaera egin zenean emandako posta elektronikoko helbidera. Berritzeetan beste ziurtagiri bat jaulkiko da, eta ziurtagiri horren hasiera-data aktibo dagoen ziurtagiriaren iraungipen-dataren ondorengoa izango da, bata iraungi eta bestea erabiltzen hasteko.\n1.- IZENPEren herritarraren ziurtagiria edo NAN elektronikoa aktibo baduzu, eta dagozkion gakoak ezagutzen badituzu, on-line eskatu ahal izango duzu, eta ziurtagiria duen txartela eta gakoak adierazitako posta-helbidean jasoko dituzu.\n2.- En Aurreko kasuan ez bazaude, eskaera-orria bete eta ondoren bertaratze bidezko identifikazioa egin beharko duzu. Izenpek gaitutako erregistro-puntuetako adozeinetara joan zaitzeke, aurrez hitzordua hartuta.\nHerritarraren ziurtagiriaren zenbatekoa\n2019ko urtarrilaren 8tik, txartela euskarria duen herritarren ziurtagiriak 10,25€ (BEZa barne) balio duela jakinarazten dizuegu, beraz, B@kQ doako alternatiba izango da, bai identifikaziorako baita sinadura elektronikorako ere.\nZerbitzu honen bitartez, IZENPEren bulego batera joan beharrik gabe berritu ahal izango duzu sinadura elektronikoko zure HERRITARRAREN ziurtagiria:\nZiurtagiria berritzea eskatzeko, IZENPEren herritarraren ziurtagiria (txartel berdea edo ONA txartela) aktibo eduki beharko duzu, eta haren gakoak jakin beharko dituzu. ONA txartela baldin baduzu, ziurtagiri hori balio bera duen sinadura elektronikoko HERRITARRAREN txartel berdearekin berrituko zaizu.\nZiurtagiriak on line berritzeko eskaera.\n*Gogoratu! Id@zki desktop behar du ziurtagiriak berritzeko. Erraz deskarga eta instala dezakezu hemen.\nZure ziurtagiria iraungi bada edo PINa gogoratzen ez baduzu »\nIZENPEren herritarrentzako arreta-puntuetako batean hitzordua eskatu beharko duzu, eta indarrean dagoen zure NAN/pasaportea eraman beharko duzu. Hitzordu horretan zure ziurtagiri berria eta gako-parea jasoko dituzu.\nIzenperen herritarren ziurtagiria (PDF, 141 KB)eskatzeko formularioa\nZENPEren ziurtagirietarako dokumentazio juridiko komuna.\n1. Izenperen zure herritarraren ziurtagiria baduzu, edo e-NAN aktiboa eta haren gakoak badakizkizu, erabat online tramita dezakezu, eta txartela eta ziurtagiria eta gakoak jasoko dituzu adierazitako posta-helbidean. Ekin eskaerari.\n2. Horrela ez bada, eskaera betetakoan, etorri egin beharko duzu aurrez aurre identifikatzeko. Izenpek gaitutako edozein erregistro-puntutan hitzorduarekin.\n2019ko urtarrilaren 8tik, txartela euskarria duen herritarren ziurtagiriak 10,25€ (BEZa barne) balio duela jakinarazten dizuegu, beraz, B@kQ doako alternatiba izango da, bai identifikaziorako baita sinadura elektronikorako ere. Zure eskabiderako hitzordua eska dezakezu edo mapa honetan adierazitako edozein puntutara jo.\nGure atebidearen bidez guztiz online egin dezakezu » eta adieraziko diguzun posta-helbidean jasoko duzu. Kontsulta ezazu prozedura Izenperen web-orrian, eta zalantzarik baduzu, 900 840 123 telefonoan kontsulta dezakezu.\nZure ziurtagiriarekin arazorik baduzu, arazoak ziurtagiriak dituen egiazta dezakezu, Izenperen sinadura-proba bat eginik. Arazoak izaten jarraitzen baduzu, dei ezazu 900 840 123 telefonora (egon itxaronaldian).


ARTgiak erakusketa birtuala zabalduko du gaur arratsaldean 30 sortzaileren laguntzarekin | Cultura | Naiz\n06 ABR. 2020 - 12:40h\nARTgiak erakusketa birtuala zabalduko du gaur arratsaldean 30 sortzaileren laguntzarekin\nBost egunetan 78 proposamen jaso ditu ARTgiak, eta horietatik 30 hautatu ditu ‘ARTdemia’ erakusketa osatzeko. Hori ikusi ahal izango da gaur 20.00etatik aurrera, Gasteizko sorgunearen webgunearen bitartez. Helburua euskal kulturari bultzada bat ematea da.\nUxue Bereziartua, erakusketan parte hartuko duen artistetako bat. (ARTGIA)\nGasteizko ARTgia sorguneak pasa den astean deialdi bat zabaldu zuen konfinamenduan zehar sortzaileek euren lanak erakutsi ahal izateko. Bost egunetan 78 proposamen jaso dituzte eta horietatik 30 aukeratu dituzte erakusketa birtuala aurrera eramateko.\n«Deialdi publiko bat egiteko gogo handia genuen, hemengo artistei irekia, erakusteko eta Euskal Herrian sortzen dena balorean jartzeko. Tokikoa kontzeptuan lupa altxatzea, kontzeptuari zentzu zabalagoa eskaintzea izan da gure apustuaren xedea», azaldu dute.\n‘ARTdemia’ erakusketan parte hartzeko artisten artean gehienak Arabakoak dira (12), zazpi bizkaitarrak dira, lau gipuzkoarrak, eta bi lapurtar eta nafarrak. Marco Sanz artista katalanaren proiektua ere onartzea erabaki du epaimahaiak, «herri honi oso lotuta dagoelako».\nAukeratutako artistei dagokionez, azaldu dute «batzuk konsagratutako artistak dira, Jokin Oregi, Bergarako street art-er, Sortwo bezala ezagunagoa, kasu; Javier Berasaluce argazkilari ospetsuaren moduan ala Edurne Herran Berlinen bizi den artista gasteiztarraren kasuan bezala. Badaude ere etorkizunean –eta dagoeneko– zeresana emanten ari diren artistak ere, tartean Uxue Bereziartua, iF Matxikote edo Barbara Gragirena, adibidez».\nEgitasmo hau martxan jartzea erabaki dute eskal kultur ekosistemaren egoera «oso kritikoa» dela konturatzean. Horri aurre egiteko pauso batzuk eman dira gurean. Adibidez, asteburuan kulturarako sektorearteko mahaia bildu egin da eta alarma egoerak kulturan izango dituen ondorioak aztertu dituzte. Bestalde, udal batzuek konpromisoa hartu dute atzeratu egin diren kultur jardueren ordainsariaren %30a aurreratzea.\nHori horrela, ARTgiak uste du garrantzitsua dela sektorea mugitzea, eta horregatik abiatu zuten erakusketa hau, zein gaur 20.00etan aurkeztuko duten sorgunearen webgunearen bitartez.


Inflazioak burtsak kezkatzen ditu – Ekonomiaren KZ\nInflazioak burtsak kezkatzen ditu\nFed-en astearen amaieran, akzioen eta indizeen gaineko aukeren eta etorkizunen kontratuak egiten dira. Horri sorgin ordu laukoitza deitzen zaio, eta urtean lau aldiz egiten da. Beraz, gaur, aldakortasun handiagoa izango da merkatuan. Zehaztugabetasuna nagusi da Europako plazen aurreirekieran. Ibexaren etorkizunak % 0,11 egin du behera eta gaur 9.159 puntuetatik abiatuko dira. Azken lau jardunaldietan, selektiboa % 0,5 jaitsi da.\nMunduko ekonomiaren etengabeko gorakadaren zantzuen aurrean, Estatu Batuetako datu berriek lantegien jardueraren hazkundea eta kaleratzeen beherakada erakutsi zuten ostegunean, nahiz eta astero langabezia-subsidioa eskatu.\nAmeriketako Estatu Batuetan susperraldi handi baten itxaropenak ekintza teknologikoak gorantz bultzatu zituen atzo. Baina inflazioarekiko kezkak eta tasen igoerak, oro har, merkatuari eragin zion, eta S & P 500ek % 0,04 egin zuen behera. DOW Jones indizeak % 0,62 egin zuen behera.\n“Denbora luzez, Erreserba Federalak argi eta garbi adierazi du lan-merkatuari lehentasuna ematen ari zitzaiola, eta ekonomia gori-gori jarriko dute hori lortzeko”, esan dio Richard Franulovich dibisen estrategiaren buruak Reuters agentziari. “Orain (inflazioa) lehentasun handiagoa du. Beraz, hori da merkatuentzako deirik handiena. Dei handia “, gaineratu du.\nInflazio itxaropen handiagoek AEBetako Altxorraren bonuen etekinak handitzen jarraitzen dute epe luzera. 10 urterako bonuek % 1,5141 egin dute behera, eta ostegunean, % 1,511.\nPetrolioaren prezioan eragina izaten ari da dolarraren indarra eta Irango eskariaren eta eskaintza berriaren kezka. Brent petrolio gordina % 0,99tik 72,36 dolarrera jaitsi da, 2019ko apiriletik izan duen preziorik altuenean ezarri ostean.\nBestalde, West Texas Intermediate petrolio gordinak % 0,86 egin du behera, eta 70,43 dolarretan kokatu da.\n← Makina-erreminta Covid aurreko produkziora hurbiltzen ari da\nZalantzak ekainaren 21etik 25era Mercedeseko geldialdian →\nEBk % 15eko gutxieneko sozietate mota ezarri nahi du


Euskal erromeria (1)\nJakina eta ezaguna da Jose Juan Santesteban, Serafín Barojaren Prudente lehen euskal opera musikatuko zuen Jose Antonioren aitaren eragina XIX. mendeko Donostia parranderoaren musika giroan. Los Gambaros txarangaren sortzailea (Jean Baptiste Gambaro klarinetari frantsesaren omenez hartutako izena Sagardiak dionez, enseiatzen zuten ganbarak bururatua, Arozamenak), aurreneko musika tresna eta partitura denda zabaldu zuena, Orfeon Easonenseren sortzailea, solfeo ikasketak eskoletan sar erazi zituena... eta Oriamendi himnoaren egilea.\n1837ko martxoa zen; karlistek setioan zeukaten Donostia, baina Lancy Evans eta Esparteroren tropak pronto zeuden karlistak Hernanin bertan kolpatzeko. Harro zebiltzan, ziur zeuden garaitzaz. Donostiarrek ere beldur guti, karkei. Martxoaren lehen egunetan hasi ziren enseiatzen Santesteban zaharraren himnoa. Baina aldez aurreko harrokeria hura lastozko sua zen bilakatu hamabostaren ilunabarrean, Oriamendi muinoan. Karlistek, batailaren hondarrean, Santestebanen lana aurkitu zioten hildako ofizial liberai bati, eta beltzen laudorioa eta gorazarrea izan behar zuen hura karlisten himnoa zen bilakatu (Por Dios, por la Patria y el Rey...). Gerora, helas, reketeek abestuko zuten himno hura Donostia huts batetan, karlotarrak bezalaxe kantaren jatorriari eta egileari ezajolati.\nJakina eta ezaguna da Pascual Iturriaga hernaniarra izan zela San Inazioren rnartxaren hitzgilea. Hain ezaguna ez dena da Martxaren melodia XVIII. mendeko Marine Imperiale Française-n himnoa zela, eta horrek esplikatzen duela konpañiaren hit-aren ritmoa sutsua (harako eta dezu armatu eta txispaz armaturik haiek indartua). Doinu berdin batek balio dezake ideia eta jokaera kontrajarriak zabaltzeko. Karlisten doinu batek zergatik ez zuen eraman behar letra liberal bat?\nAiaiai mutila Aiaiai qué ilusión\ntxapela gorria se lleva el carlistón\ntxapela gorria se lleva el carlistón.\nGeroago beste bersio bat ezagutuko zuen kanta honek, guk behintzat asko abesten genuen txikitan: aiaiai mutila / txapela gorria / nola dezu izena / ipurdi gizena.\nAski izaten da hitz pare bat aldatzea besteren kanta zerbait propio bezala sentitzeko, edo oso besterena ez, dena gaurkotzeko. Hala gertatuko zitzaion Hibaizabalen hiria hartzeko punduan egon ondoren erretira egin behar izan zutenean karlistek asmatutako kanta bati, haren moldaketa bat abestu baitzuten beren hiloba tradizionalistek 36ean Bilbaon sartu zirenean, etxe hutsen artean:\nDe Bilbao se retiran En bilbao han entrado\ncon mucho honor los requetés\nlos que siempre vencieron los que siempre vencieron\ny ahora mejor. y ahora también.\nLelo berri bat ere erantsi zioten: Aguirre, Aguirre / se marcha a Santander / diciendo, gritando: / ¡Vienen los requetés!\nMolde batek eduki desberdinak onartzen dituela ikusi dugu (estropadetako bat bi hiru lau bezala: oriotarrak irabazi, pasaitarrak, sanjuandarrak, zumaiarrak...). Karlistadetako eta tiro, eta tiro leloak eboluzio hauek izan ditu gaur arte:\neta tiro eta tiro eta tiro eta tiro eta tiro eta tiro\neta tiro beltzari eta tiro beltzari belarrimotzari\nkarlista falsoari belarrimotzari euskaldun txarrari.\nGure egunotan, konjunzio errepikatu horren konnotazioa profitatuz, instituzio benemerito baten izen bikoitza ezarzen da belarrimotza-ren ordez. Errepublikanoen Si me quieres escribir faxistek ere abesten zuten, haiek en el frente de Lemona ziotenean en el monte Kalamua bihurtzen zutelarik. Kalamua mendian gogorazio ilunak dakarzkie reketeei, Afrikako gerra garaian sortutako kanta baten moldaketa honek salatzen duenez:\nEn el Barranco los Lobos Dicen que en el Kalamua\nhay una fuente que mana hay una fuente que mana\nsangre de los españoles sangre de los requetés\nque murieron por España. que murieron por España.\nEgilerik gabeko kantak, anonimoak, urjentziazkoak, autore eskubideak zer diren ajola ez zaienak, animoa eta euforia, eskarnioa eta iraina dutelarik eragile. Askotan, zailagoa egiten zaigu jatorrizko hitzak jakitea, horrenbestetarainokoa baita bersio popularrek hartzen duten oneritzia. Riegorren himnoa ale adierazgarria da:\nSoldados la Patria nos llama Si supieran los curas y frailes\na la lid, a la lid, a la lid la de hostias que van a cobrar\nJuremos por ella vencer Saltarían del coro gritando\no morir, o morir, o morir. libertad, libertad, libertad.\nCarpentier-ek, bere azken nobelan (La consagración de la primavera) Comuna garaian sortutako kanta baten eboluzioa aipatzen digu, brigadista frantzes batzuen ahoan:\nMadam' Veto avait promis Monsieur Franco avait promis\nde faire égoger tout Paris de faire égorge tout Madrid\nMais son coup a manqué Mais son coup a manqué\ngrâce à nos canonniers Il s'est cassé la nez\nDansons la Carmagnole, Tout l'Espagne en rigole,\nvive le son, vive le son; vive le son vive le sons\nDansons la Carmagnole, Tout L'Espagne en rigole\nvive le son du cannon! vive le son du cannon!\nEboluzioa hor ere, gerraz gerra. Baina azken leloa da txokatzen gaituena, gurean hain ezaguna den rumba la rumba, la rumba, la rumba del cañón horrekin duen antzagatik. Cañón hitzak gerraren batetan sortua litzatekeela adierazten du, rumba doinu ezaguna izango litzatekeen lekuren batetan hain zuzen. Cubako gerran ote? 36eko gerrate aurrean ere abesten zela ziurtatu digute Irunen, Real Union zaharra txapeldun gertatu zela eta (1926-27). Honokoa beraz eboluzio ezagun posiblea:\nPor el paseo Colón Por el río Nervión\nbajaba una gabarra bajaba una gabarra\ncon once jugadores con trece requetés\ndel equipo irundarra del tercio de Navarra\nrumba la rumba la rumba rumba la rumba la rumba\nla rumba del cañón la rumba del cañón.\nReketeei "ohostu" eta beste hitz batzuk egingo ziren modako gerraondoan:\nPor el río Nervión Por el río Nervión Por el río Nervión\nbajaba una ballena bajaba un cerdo blanco bajaba un elefante\nera Francisco Franco era Francisco Franco era Carrero Blanco\ncon la barriga llena con un biquini blanco vestido de almirante\nrumba la rumba la rumba rumba la rumba la rumba rumba la rumba la rumba\nla rumba del cañón la rumba del cañón la rumba del cañón\nEuskal kantak ere aldaketa, moldaketa, desitxuratze, zaharberritze eta mota askotako gorabeherak jasandakoak dira (Eusko gudariak gera bezalako kanta zirarrakor eta bibrantea seaska doinu batetan oinarritua da). Nahaspila horretan, jatortzat eskaini izan zaigun asmazio zelebrerik ere badugu: Altaizkarko Kantua. Baina alderantzizkoa da gehienbat gertatzen dena. Herriak, inoren kanta bereganatzean, orrazkera berezia ematen dio, eta orduan egiten da herri kanta, hain zuzen. Herriak bere bersioa egiten du beti. Ez du jabego intelektualaren berririk, eta egile baten kanta ahoz aho aldatu eta abesten du. Eta egile multiple, orfeoi desafinatu, zuzendaririk gabeko fanfarre den herriak, konsensu harrigarrian, egokiera berria du moldatzen: egilearen izenaz ahanzten gara, eta jatorrizko bersioaz ardurarik ez.\nHerriaren deformazio hauek zentzu politikoa dute askotan, eta erdi politikoa erdi gerreroa izango da kanta zahar askori egingo dion maniaketa. Asmatu ere halakoak egiten ditu, pila handi samarra osatzen dutelarik jaso gabeko estribilo, lelo, kopla eta puskailak, esaterako: askatasuna eskatzen diogu / herri hontako alkate jaunari / eta berak ez badigu ematen / eskatukoyou Patxi Zaharrari. Kantategi nazional eta nazionalista bat osatzen du herriak apurka. Franko kanta askoren arrazioa da. Errenderian jaso genuen zati hau: Erramilete, erramilete / Frankori por kulo eman diote. (Hemen politika eta satira erotikoa ikusten ditugu uztartuak). Kanta lekeitiar arraro samar bat unibersalizatzearen ohorea ere izango zuen Frankok:\nAnteron Txamarrotia Antero Txaparrotia\nSinjerren bigotia Frankoren bigotia\nharetxek ei dauko haretxek ez dauka\npreso tximinoia preso Euskal Herria.\nEta herriak honez gero ez daki nor den Antero, nor Sinjer, eta zer den txamarrotia eta zer tximinoia. Ez da arrantzale lekeitiarron abenturez arduratzen, badu bestelakorik. Bi bersio aritzen ziren elkarren aurka: bata, haretxek ez dauka ziona (herria ezin baita inoiz bentzutu edo isilerazi, tesi optimistaz); bestea, haretxek bai tauka ziona (Franco hori diktadorea da, hankapean gauzka, tesi pedagojikoaz). Biak entzuten ziren gehienetan, kuadrila eta saio berean ere. Jeneralisimoak lortu zuen kontestazio politiko, erotiko eta heziketazkoak bil genitzan Leitzan ikasi genuen bertso zoragarri hartan:\nJaunak entzun zazue.\nmekaguen dios i la hostia\nFrankok ba omen daukela\nbertan hiltzen badare\nBertso erotikoa bezala genuen sailkatua Apaizak eta praileak ezaguna, baina Labaienek Muñagorriri buruzko lana plazaratu ondoren konturatu ginen Horra nun dan Urnieta Muñagorriren troparik ezaz kexu den bertso sailari erantsitakoa izan zitekeela. Ez litzateke harritzekoa izango, liberalen eta bakezaleen gorrotoa irabazi baitzuten apaizek (Bordelek ere eginak zituen, lehenago, apaizen kontrako bertsoak): Euskal Herri osoan altxa erazten zituzten partidak. (Apaiz panparroi zenbaitek / istilu ona jarri ditek...). Hona sail horretako bertso bat eta Apaizak eta praileak anonimo herrikoia elkarren ondoan:\nAi hango maiorazguak Apaizak eta preileak\nnun ote dira gaxuak? hegal gabeko beleak\nez horrela usatuak bazter izorratzaileak\nmaiztarrentzako sardiña erdia berak nahiho dirua eta\nberak oilasko osuak goseak berriz pobreak\neperrak eta usuak eta neskatxak gordean\nedari jenerosuak gureak baino hobeak\nongi beterik basuak. horra jaun hoien legeak.\nEuskadi hitza eta konzeptoa zegoen herri kanta askoren deformazioen iturburuan. Gogoan ditugu oraindik abeslariek egiten zituzten esplikazio historiko-politikoak Xenpelarren Ia gureak egin du bertsoen harako gu gera iru probintzi hura entzuleok behar bezala, garaiko kontestoa gogoan hartuz, uler genezan (baina ardura guti ez naiz ni gerraren zale / baizik pakearen alde ekiboko eta irristagarri hartaz: noren gerra, zer pake, 40 urte pake...). Baina herria zuzenagoa da. Iru kendu eta konturatu gabe ia, gu gera zazpi probintzi hasi ginen kantatzen denok.\nEgia da, herriak ez du atzeragokoen kontesto historikoa errespetatzen, herriak mementuan mementuko kontestoari behar dio erantzun.\nItxura guztien arauz, hara Espana, lur hoberikan... kantatzen zuen Iparragirrek. Orain urte batzuk zenbait kantarik oso begiramen handia baldin bazioten ere kontesto honi (Karlos Mungia, discos Columbia, 1965; Patxi Andion, discos Philips, 1973; Donostiako Apaiztegiak 1965n argitaratuko Boga-Boga kanta bilduman bezalaxe), hara Euskal Herri entzuten eta irakurtzen genuen beste bersiotan (Xeberri, discos Satosa, 1978; Donostiako Kantu Zarrak, C.A.M, 1971). Gerora, eta usuegi abesten den kanta ez izan arren, hara Euzkadi, lur hoberikan... esango zen argi eta garbi. Gaur egun Iparragirrek horrela kantatuko lukeela pentsatzen duenik ere egon behar du, noski.\nErdarazko kantetaraino heldu da Euskadi hitzaren eragina. Eskursiotan asko abesten zen La Cruz del Gorbea (Pantaleon ere bai, damurik), bersio berrian:\nMaritxu sube al monte y verás Maritxu sube al monte y verás\nla cruz del Gorbea brillar la Bandera de Euzkadi ondear\ny en lo más alto tu gritarás y cuando estés arriba dirás\naurrera mutilak! gora! Euzkadi askatuta!\nGora horrek Boga-bogaren boga! indartsu eta ezin aho batezkoa hura ekartzen digu gogora. 70 urteen inguruan, Laboak diska tipi hartan ezaguterazi zuenez gero, himno bat bilakatu zen Arestiren Egun da Santimamiña diana komarkal eta jaialdi bero haiei esker, Agur Zuberoarekin eta Llach-en L'estacarekin batera (Leteren euskal bersioa, Knörr-ek ere abestua), baina herria ez zen hauetaz "jabetu". Bai ordea Arestirenaz, bere orraztua eman ziolarik bi ahapalditan:\nEgun da Santimamiña Egun da Santimamiña\nbenetan egun samiña benetan egun samiña\ngoiho zeruan gorde dezala goiko zeruan gorde dezala\nluzaro nire arima Etxebarrietan anima\nItsas aldean izarra Itsas aldean izarra\nhari begira lizarra hari begira lizarra\neuskera salbo ikusi arte Euzkadi libro ikusi arte\nez dut kenduko bizarra ez dut kenduko bizarra\nEuzkadi hitza agertzeaz gainera, bi fenomeno ditugu hemen aipagarriak. Alde batetik libro esaten da, eta ez libre (salbo gogoratuz, ala Labegeriren ez baita libro Euzkadiren eraginez? Bionaz?). Bestaldetik, interesgarriagoa, oso bakanka gertatzen den hori, alegia, izen propio baten gogorazioa. Berehala ulertu zuen herriak Etxebarrieta martiri bat zela, eta halakoei bakarrik eskaintzen dien ohorea eta aitortza eman zion.\nAmnistiaren borroka zegoen irakiten, kaleratzeak oso aleka ari ziren egiten. Natxo de Felipek bere lehen diska argitaratu zuen (1975), tipia, Aita semeak kanta folklorikoa zuela alde batetan. Herriaren zenbait sektoretan bersio hau egin zen modazko:\nAita semeak tabernan daude Abertzaleak kartzelan daude\nama alabak jokoan... espanolistak kalean...\nHistoriari eta aldaketari erne beti herria, bere kantategiaren ezaugarririk nagusienetako bat mugikortasuna baita, bersio guztien aldakortasuna, berrikuntza. Eta kantaera batzuk kristalizatu egiten diren bezalaxe gertatzen dira beste asko bariante etengaberen iturburu, y cuando estés arriba dirás / hostias! yo ya no subo más bezala, irreberentzia hitzari balioa ere kenduz, edo katxondeoa errespetoaren gainetik jarriz. Edozein gaik hartzen du eta, festarako egokiera, Eguberritako kanta ezagun honen bersioak adierazten digunez:\nErregeak datoz Erregeak datoz\nBretxan barrena kale nagusitik\nikatza erostera tripak ardoz beteta\ntxanpon batena ezin egon zutik\nAte txokoan oilo bi Meltxorrek heltzen dio\nbatak bestea dirudi Gasparri besotik\netxe hontako etxekoandreak ez muturrez aurrera\nAma Birjina dirudi eroitzeagatik.\nIrreberentzia amable hau Bilintxek sortua dela dio herriak. Laboa-Arze bikotearen Hegoak ebaki banizkio delikatua afalondotako kanta builoso eta bizkarretik helduta bultzaka abestekoa egiterainoko irreberentzia, edozein txarangaren errepertorioan festa eta politika hain egoki uztartzen dituen Que se vayan (1) ezagunaren garrantzia, taberna aurretan saltoka aritzeko ritmora behartutako Itziarren semea dramatikoaren deformazio harrigarria (bonboa da orain gure musika tresna nazionala, eta ez txistua). Hitzen esanahiaren baztertze edo ez ezagutze bat da bersio askoren kausa (etimolojia falsoek indar handia dute hitz joko dexentetan), zenbaitek ez baitu tutik ere ulertzen, eta honek joko posibilitate berri bat zabaltzen du, erdaldunek euria ulertzen zuten, aurreneko g hura gabe (lehenik ere egun on formulari eu tampoco erantzuten zioten ironiaz gailegoek, jatorri desberdinetako erdaldunek gerora, zenbait euskaldun txistosok ere erabiltzen zuen noiz behinka...). Zer da euria, galdetzen zuten, eta noski, hemen euri asko eta polita kanta. Euskaldun askoren ahotan ere bersio deformatua entzuten zen: euria da ta... Hona hemen oker ulertzez eta gaztelaniaren laguntzaz eginiko bersioak.\nDios te salve ongi etorri Dios te salve ongi etorri\ngabon Jainkoak diela gabon Jainkoak direla\nlegearekin kunpli dezagun legearekin kunpli dezagun\nurteberriaren bezpera usted me dara tres pelas\nAlabatua, bedeinkatua Alabatua, merengatua\nta sakramentuz santua da sakramentuz santua\npekatuaren mantxarik gabe pekatuaren mantxarik gabe\nzeina dan konzebitua señora konzebitua\nBeste hitz joko batetan Inazio gure kabroi handia entzunak gara, eta Errenderiako batzokirako eskaileratan ke rika kokakola irakurri genuen, arbola santo frutukor mundialaren batere begiramenik gabe.\nBaina nahita-nahigabe, ohartuan-oharkabean kategoriek ez dute batere balorerik herri kantategietan, erabilgarritasunak biltzen baititu denak, Ez kanta, ez dantza baino emankorragoa den sintesian. Entzun bestela Los Incansablesek egindako Zaparen himnoa.\n1. Que se vayanen euskal bersiorik zabalduena Gipuzkoan: Alde hemendik, hemendik, hemendik / alde hemendik España aldera / alde hemendik, hemendik, hemendik / ta ez etorri gehiago honera... / Karrero joan zen / Franko ere bai / ta Martin Villa / hortxe dabila / joateko zai (bis).


Irekia Eusko Jaurlaritza - Gobierno Vasco :: Ertzaintzak segurtasuna indartuko du Athletic-Schalke 04 partidurako\nErtzaintzak segurtasuna indartuko du Athletic-…\nAlemaniako mila eta seiehun zale inguru etortzea espero da\nBihar osteguna San Mamesen Athletic eta Schalke 04 taldeek jokatuko duten partiduan segurtasun-neurri handiak ezarriko ditu Ertzaintzak, Alemaniako poliziarekin koordinatuta, norgehiagoka normaltasun osoz egin dadin. Babes-neurrien artean, aurrekoetan bezala, honako hauek daude: taldeei, talde teknikoei eta epaileei laguntzea eta Bizkaiko hiriburuan zaleak elkartu ohi diren zenbait gune zaintzea. Partidua ikustera Alemaniatik Bilbora mila eta seiehun zale inguru etortzea espero da.\nBihar, osteguna, San Mamesen, Europa League-eko final-laurdenetako bueltako partidua jokatuko dute Athletic de Bilbao eta Schalke 04 taldeek. Hori dela eta, Ertzaintzak segurtasun-neurri handiak ezarriko ditu, martxoko partiduan ezarri zituen neurrien antzekoak. Orduan, final-zortzirenetako bueltako partidua jokatu zuten Athletic eta Manchester United taldeek.\nSegurtasun-neurri horiek zehazteko, Alemaniako poliziarekin koordinatuta lan egin da, eta, aurrekoan bezala, polizia-neurriak hiru mailatan ezarriko dira: bi taldeen zaleak zaintzea, futbol-zelaiaren barruan zein kanpoan, kanpoko taldeari, talde teknikoei eta epaileei laguntzea Bilbora iristen direnetik, eta Bizkaiko hiriburuan zaleak batu ohi diren guneen zaintza globala egitea.\nSegurtasun-neurri horiek ezartzeko baliabideak Bilboko Burutzak koordinatuko ditu, eta ertzain-etxe horretako, Brigada Mugikorreko eta Indartzeko Brigadako kideek parte hartuko dute. Bitartean, beste unitate batzuk prebentzio-egoeran egongo dira, badaezpada, esku hartu behar badute. Halaber, Udaltzaingoarekiko lankidetza indartuko da.\nJoaneko partiduan ez zen inolako istilurik egon, eta hori eta bi zalegoen ezaugarriak eta ibilbideak ikusita, Ertzaintzaren ustez, biharko norgehiagokak ez du zertan segurtasun-arazo berezirik sortu. Horretarako, bi taldeen jarraitzaileen portaera egokia izango dela espero du.\nEuskoTranek bere zerbitzua aldatuko du Aste Santuko prozesioak eta Athleticen partidua dela eta


Xabier Iraola: “Juan jaunaren erantzukizuna” - Ekonomiaren KZ\nXabier Iraola: “Juan jaunaren erantzukizuna”\nAste Santua gaur hasiko da, Erramu Igandearekin, non jendeak astotxoaren gainean zegoen Jesus bat txaloka hartu zuen. Hortik aurrera, gurutze-bidea hasten da, kolpe, erorketa, penitentzia, gurutzea bizkarrean, heriotza eta, eskerrak, azkenean berpiztea.\nErlijioaren gaia dakart gogora, ilera datorkidalako abeltzainak, batez ere behien sektorea, bizitzen ari direna irudikatzeko.\nJoan den astean, Gipuzkoako haragitarako behi-aziendak kalera irten ziren, zintzarria eskuan, pentsua, hobeto esanda, beren prezioaren gorakada geldiezina, abeltzaintzak irensten ari den lekuan bizi duten egoera larriagatik protesta egiteko. Azpimarragarriena ez da behiek jaten duten pentsua, baizik eta pentsua irensten eta akabatzen ari dela ustiategiekin; izan ere, zenbat eta kilometro gehiago egin, orduan eta gehiago galtzen dut kamioilariek bezala, gure abeltzainak, batez ere hiltzen dutenek, zenbat eta beita gehiago, orduan eta gehiago galtzen dut. Horren ondorioz, behi ume-hazleen abeltzainak olinpikoki pasatzen dira etxean beren txahalak eta gizendegiak loditzetik, edo, bestela, bazkarien prezioan errakulatzen dira, gizentzeari uzten diote, edo zuzenean, kanpoko merkatuetara bidaltzen dituzte artzainak.\nPentsa nola dagoen esne-abeltzain batek kontatzen zidan mamoi batzuk, txahal arrak, saldu zituela beste autonomia-erkidego batzuetan gizentzeko, eta abeltzainaren prezioa eta salmentaren kudeaketaren kostua egiaztatu ondoren, literalki ojiplatikoa geratu zela, 8 euro galdu zituela egiaztatu baitzuen, kudeaketak animaliak berak baino gehiago balio zuelako. Hori bai, bitartekariaren kukuak, abeltzaina despistatzeko, aurrerantzean kudeaketaren faktura atzeratzea erabaki zuen, eta horrela abeltzaina ez zen konturatu bere mamoiak paperak berak baino gutxiago balio zuela.\nTim Lang eta Michael Heasman autoreek Food Wars (Elikagai Gerrak) liburuan jaso dute jada, eta esan dute nekazaritzako elikagaien sektore modernoan nekazaritza bera garrantzirik gabekoa bihurtzen ari dela, eta, are gehiago, egile batzuek diote ekoizleen esku geratuko den elikagai-gastuaren ehunekoa 20 dela, eta gainerako % 80a, berriz, ontziratzearen, garraioaren, banaketaren, publizitatearen eta irabazien artean banatzen dela.\nHorrela, elikagaiek, merkantilizatuta eta merkatuko berezko balio hain baxuarekin, ekoizleak galeretara bultzatzen dituzte, ekoizpen-kostuen azpitik, katearen gainerakoa, % 80 hori, errentagarritasun legitimoa lortzeko, merezi duena, baina ekoizleari ukatzen zaiona, azken finean elikadura-katea abiarazteko bidea ematen duena.\nHorietan, esnetarako behi-azienda dugu, elikaduraren prezioan itota dauden abeltzainekin, eta pentsu-kiloa esne-litroagatik ordaintzen dietena baino dezente gehiago ordaintzen dugu; adibidez, abeltzain horiek 47 zentimo ordaintzen dute pentsu-kiloa, eta ekoiztutako esne-litroko, berriz, 38-39 zentimo. Gainera, behiak hiltegira bidali behar izaten dira, haragiagatik jasotakoarekin batera gainerako behientzako pentsuaren faktura ordaindu ahal izateko.\nBitartean, esne-kateko buruek, banaketak, gaur egungo abeltzainen orainarekin eta sektorearen etorkizunarekin jolasten dute, beren jarrera arduragabearekin Estatuko sektore ekoizlea kargatzen ari dela eta laster esnerik gabe geratuko direla eta beste nazio batzuetatik inportatu beharko dutela jakinda. Lasai, kontsumitzaileak engainatuko dituzte, Europako esne gisa etiketatuz.\nErantzukizuna, arduragabekeria bezala, salmenten sektorean duen pisuaren araberakoa da, eta ezin dugu alde batera utzi Juan Roig buru duen Mercadona ahalguztidunak, merkatu-kuotaren ehuneko 25 globalean duela, Lidl eta Carrefourren % 9aren aldean, bere akzioarekin eta/edo ez-akzioarekin markatzen duela, bere erantzukizunarekin edo arduragabekeriarekin, Estatuko produkzio-sektorearen destinoa, eta ez soilik abeltzaintza-sektorearena, baldin eta ez gainerako enpresena.\nJakin badakit, edo hala nahi dut behintzat, sinistu egin behar dut, Don Juanek urratsak emango dituela norabide onean, baina beldur naiz, ez ote duen pausoa bizkortzen, Don Juanek bere ibilaldia amaitzen duenerako, abeltzainak, Jesus bezala, erorikoaren eta erorketaren artean hilko direla, eta, tamalez, ez dela inor hilko.\nBizkortu pausoa, Jainkoarren, Don Juan.\n← Aurreikuspen globalek okerrera egin dute, LPEEren arabera\nLoida Primo, Laxy: “Eincoa metodoak ikasteko gaitasun handia eman dit” →\nKoldo Aldai: “Txileko profezia”


Giza Eskubideak artxibo - EGK Giza Eskubideak artxibo - EGK\nEGK jatorriari lotuta dauden Giza Eskubide ororen urraketaren aurka Pertsonen nortasuna ideologiaz gain beste hainbat ikuspegi oinarritzat hartuta eraikitzen da. Baina gure jatorriagatik egindako eraso arrazista gure nortasunari zuzenean egindako erasoa da. Hori dela-eta, EGKtik pasa den otsailaren 13an Bilboko Errekalde auzoan gizon batek jasotako erasoaren harira gertatutakoa deitoratu eta arrazakeriaren aurka azaltzeko aprobetxatu nahi …\nGiza Eskubideen Egunean, EGKn aniztasunean elkarbizitzeari buruz hitz egiten dugu\nAzken hilabete hauetan aniztasunean elkarbizitzeko hausnarketa batzuk biltzen dituen txosten eta bideo bat egiten egon gara Euskadiko Gazteriaren Kontseiluan (EGK). Irailaren 20ra atzera egin behar dugu, gogoan izango duzuen moduan, #EmakumeakBizikidetzan ekitaldia burutu baikenuen. Egun horretan elkarrizketarako, hausnarketarako eta adierazpen artistikorako tartea ireki genuen giza eskubideei errespetuan eta bizikidetzan oinarritutako kultura bat garatzeko helburuarekin. Gero …\nEuskaldunon Egunkariaren itxieraren 15. urteurrenean EGKren adierazpena\nGaur, 2018ko otsailaren 20an, Euskaldunon Egunkariaren itxieraren 15. urteurrena da. Euskadiko Gazteriaren Kontseiluak (EGK) egun hau aprobetxatu nahi du Auzitegi Nazionaletik gauzatutako operazio judizialaren ostean gertatutakoa gogorarazteko. Euskaldunon Egunkaria 2003an euskara hutsezko eguneroko prentsa idatzi bakarra zen. Del Olmo epailearen aginduaren ostean, hizkuntza-eskubide urraketa bat eman zen. Era berean, errugabetasun-presuntzioa ez bermatzea eta zuzenbidezko estatu …\nGazteok Memoriarekiko eta Giza Eskubideekiko dituzten testigantzak jasoko ditugu. Euskadiko Gazteriaren Kontseiluak (EGK), “Iragan hurbilaren memoria eta Giza Eskubideak” ekintza burutuko du abenduaren 14an arratsaldeko 18:00etan Gogora, Memoriaren, Bizikidetzaren eta Giza Eskubideen Institutuan, Bilbon. Pasa den hilean Gernika bisitatu genuen gazteok Euskadiko iragan gatazkatsuak ekarritako ondorioei buruz hitz egiteko, baita etorkizun baketsu baten gainean gogoeta …\nGazteok Iragan Hurbilaren Memoriarekiko eta Giza Eskubideekiko dituzten testigantzak jasoko ditugu. Euskadiko Gazteriaren Kontseiluak (EGK), “Iragan hurbilaren memoria eta Giza Eskubideak Gernikan” ekintza burutuko du azaroaren 23an arratsaldeko 17:00etan Gernikako Foru Plazan hasiko den ibilaldian. Gazteok iragan hurbilaren memoriarekiko dugun iritzia eta jarrera abiapuntu hartuz, Gernika bisitatuko dugu toki honetan gertatutakoak Euskadiko iragan gatazkatsuak ekarritako …\nEuskadiko Gazteriaren Kontseiluak (EGK), Memoriaren Eguna ospatzeko Bakeolaren eskutik Giza Liburutegiak espazioan parte hartzera gonbidatzen zaitu. Saioa azaroaren 9an arratsaldeko 18:00etatik 20:00ak arte La Bolsa eraikineko Ganbara gelan izango da, Bilbon. Giza Liburutegiak emakume eta gizonen istorioak, liburuen ordez, ‘irakurtzeko’ eta ezagutzeko espazioak dira. Horrela, normalean elkarrizketa bat izango ez zenuen pertsonekin hitz egiteko aukera …\n#GazteokBizikidetzan: Nazioarteko Bakearen Eguna\nIrailaren 21ean EGK-k Nazioarteko Bakearen Eguna ospatzeko #GazteokBizikidetzan ekitaldia burutuko du. Albiste honen bitartez, bertan parte hartzera gonbidatu nahi zaituztegu. EGK-k elkarrizketa, gogoeta eta adierazpen artistikorako eremu bat irekiko du, Bizikidetza eta Giza Eskubideen errespetuan oinarritutako kulturaren garapena sustatzeko. Horretarako, antzezlan bat ikusi ostean, gazteok egindako irudi eta marrazkien bitartez bizikidetzarekiko hausnarketak partekatuko ditugu. Ekitaldiari …\nGazteon nortasuna ideologiaz gain beste hainbat ikuspegi oinarritzat hartuta eraikitzen da; baina gure ideia politikoei egindako erasoa gure nortasun pertsonalari egindako erasoa da eta, ondorioz, izan nahi duguna izateko askatasunaren aurkakoa. Hori dela-eta, EGKtik gure iritzia agertu nahi dugu pasa den igandean, Bilboko Aste Nagusian, EGIko gazte batek Kaskagorri konpartsaren txosnan ideia politikoengatik jasandako Giza …\nGiza Eskubideen Egunean: EGK-k aitortza egiten die Giza Eskubideen alde lan egiten duten gazte elkarteei


Euskara - Page 13 of 14 - Sarean .eus\nLaboral Kutxa · 11 azaroa, 2016\nAskatasunak pertsona bakoitzarenak dira, baina eskubide direla esaten dugunean gizarte osoaren parte hartzea behar dutela aitortzen diegu. Euskarara eta hizkuntz eskubideetara ekarrita, horrek zera...\nHauteskundeak, euskara eta Internet\nJosu Waliño · 23 iraila, 2016\nLasai, ez dizuet Idoia Mendiaren bideo famatuarekin matraka gehiago emango. Nahikoa esan dugu gaiaz, sare sozialak ongi astindu ditu eta igandean jakingo dugu funtzionatu dien ala ez. Baina...\nJoxe Rojas · 19 iraila, 2016\nInternetek, orain arte ezagutu dugun bezala behintzat, abantaila handiak ekarri dizkigu hizkuntza eta kultura komunitate txikioi. Besteak beste, bozgorailu erraldoia eman digu, “mundiala”,...\nIzen egokiaren balioa\nJosu Waliño · 16 abuztua, 2016\nMerkearen bila aritzen gara beti, sarean bereziki. Baina askotan, prezioari begira balioa ahanzten dugu. Interneteko proiektu bat abiatzean garbi izaten dugu izen egokiaren hautaketa ezinbestekoa...\nJoxe Rojas · 2 abuztua, 2016\nBa bai, Euskal Herrian ere arrakasta itzela lortu du Pokémon Go ditxosozkoak. Hedabideetan xehetasun guztiekin kontatu digute Pokémon sukarraren berri, eta batek baino gehiagok zeuon begiekin...\nAdibidea.eus: dokumentazioa ere, euskaraz\nManex Garaio Mendizabal · 14 uztaila, 2016\nGure egunerokoan domeinu-izena hitza entzuten dugunean, burura etortzen zaigun lehen gauza (zerbait okurritzekotan) webgunea edota e-posta izaten da, baina ez da hori domeinu-izenei ematen zaien...\nPublizitate digitala: pertsonalizatua eta merkea. Eta, euskaraz?\nLorea Arakistain Aizpiri · 30 ekaina, 2016\nPublizitatea gero eta gehiago da digitala. Horrela, mundu digitala da, telebistaren atzetik, espainiar estatuan iragarleen aldetik publizitate-inbertsio handiena jasotzen duen kanala. Mundu digital...\nIzana eta… izena?\nJoxe Rojas · 1 ekaina, 2016\nAurrekoan esan zuen Manex Agirrek Info7n: “balio komunikatiboen gainbehera” ikusten duela berak euskara teknikarien ofizioan. Gehiago esango nuke nik: “Euskalgintza” deitzen diogun muga...\nJosu Waliño · 27 maiatza, 2016\n“Atzo goizean gertatu zela dirudi, baina ez, euri asko egin du euskaldunok sarera jauzi egin genuenetik”. Horrela hasten da “Gailurra beti dago gorago”, euskarak Interneten gainditutako...


Parisek euskal gatazkan duen esku hartzea agerian uzten duen liburua kalean - GARA\nEuskal gatazkaren konponbide prozesuan Estatu frantsesa erakusten ari den inplikazio eza salatu nahian Anai Arteak «Frantziaren esku hartzea euskal gatazkan» liburuxka kaleratu berri du.\n«Giza eskubideen aberria den Estatu frantsesak, Estatu espainolaren konplize denak, bere erantzukizuna ukatu du beti euskal gatazkan. Badakite bakea nahi badute zer egin behar duten: egin-minak aitortu», nabarmendu zuen Michel Mendiboure Anai Arteako kideak.\nEstatu frantsesaren esku hartze hori frogatzeko, Ipar Euskal Herriko herritarrek euskal gatazkan «sufritu eta umiliazioak» pairatu dituztela erakutsi nahi izan dutela gehitu zuen.\nLiburuxkak, izan ere, urteka, preso sartuak, atxilotuak edo komisaldegira deituak izan diren Lapurdi, Nafarroa Behere eta Zuberoako ehunka herritarren izen eta deiturak, herrika banatuak, biltzen ditu. IK zein ETAren borrokaren ondorioz atxilotuak izan diren herritarrak agertzen dira frantsesez eta euskaraz idatzia dagoen liburuan. 1964an hasi eta gaur egun arte, 288 lagun preso sartuak izan dira, eta beste 461 atxiloketa izan dira. Battitta Larzabal Anai Arteako ordezkariak, bestalde, Estatu frantsesak izan duen inplikazio horretan «bi salto kualitatibo» izan zirela zehaztu zuen.\nLehenengoa 1979an izan zen Gobernu frantsesak errefuxiatu estatutua kendu zuelarik. «Estatutua desagertu eta, 1994an, Alderdi Sozialistaren agintaritzapean errefuxiatuen lehenengo kanporaketak etorri ziren», esan zuen. Bigarren maila Aurore Martinen kanporatzearekin gainditu zutela gehitu zuen «askatasun adierazpenari eraso eginez».\nLiburuxka lekuko agintari politikoei ez eze, egungo frantses ministroei helarazteko asmoa dauka Anai-Arteak. «Suprefetari emanen dizkiogu liburuak Lebranchu, Valls eta Hollande ministroei eman diezazkien», erran zuen Mendibourek. Liburuxkan dauden zenbait huts zuzendu bezain laster, Euskal Memoriara eramateko asmoa ere badute. Gainerateko ale guztiak zazpi euroan salgai jarriko dituzte.


'Baloreak' haurrentzako proiektu berria aurkeztuko dute Durangon - Nafarroa - euskalerriairratia.eus\n'Baloreak' haurrentzako proiektu berria aurkeztuko dute Durangon\nEuskalerria Irratia 2018-12-07 11:15\nGiza balioez hausnarketa egiteko gonbidapena da haurrentzako musika proiektu berria hau. Pello Reparaz da kantuen egilea eta berak aurkeztuko du ekimena larunbatean Durangoko Azokan, 12.30ean.\n'Baloreak' giza balioak Euskal Herriko txoko guztietara musikaren bidez helarazteko DeepSoda ekoiztetxe nafar berriaren lehen proiektua da eta haren aurkezpena eginen da Durangoko Azokan larunbatean, abenduaren 8an, 12.30ean.\n8-14 urte bitarteko bost haurrek osaturiko musika talde bat du ardatz: Netsanet, Kaiet, Iradi, Luna berriozartarra eta Asier iruindarra.\n'Baloreak' giza balioei balore handiz helduko dien proiektu berritzailea da eta musika ezezik giza balioen inguruko gogoetaldiak ere ikastetxeetara eramateko asmoa du.\nPello Reparazek Argia aldizkarian dioen bezala: "DeepSoda berriki abian jarri dugun ekoizpen kooperatibaren lehen proiektua da. Paxkal Etxepare soinu teknikaria, Joseba Razquin musika managerra eta hirurok ari gara lanean, eta Joseba eta biok irakasleak garenez, musika eta irakaskuntza lotzen dituen proiektua sortu nahi genuen. Betidanik izugarrizko alergia izan diet giza balioei, sentitu dudalako kutsu erlijiosoa zutela eta pentsatu nuen: zergatik ez balio horiek aldarrikatu eta haurren ikuspegitik landu? Itxaropentsu eta gauzak eraldatzeko gogoz egindako ekarpena da."\nProiektuak lantzen dituen balioez gogoeta eta solasaldi asko egitearen ondorioz sortu dira diskoa osatzen duten kantuak: "Haurrekin luze hitz egin eta gero atera direnak dira: jarraitutasuna, maitasuna, erantzukizuna, umiltasuna, ausardia, nortasuna, berdintasuna eta elkartasuna.\nEztabaida piloa egin dugu eta oso sortze prozesu interesgarria izan da. Ardura handia hartu dut eta hitzak kontrastatu nahi izan ditut Eraikiz kolektibo feministarekin, SOS Arrazakeriarekin eta Chrysallis elkartearekin. Letrak berrikusi dituzte, ekarpen baliotsuak egin dituzte. Nire burua feministatzat har dezaket, adibidez, baina gauza askotaz ez naiz ohartzen, asko dudalako deseraikitzeko. Horregatik, nahiago izan dut eztabaidatxoak izan."\nDiskoaren aurkezpenaren ondorenko proiektuez hau aurreratu du Reparazek: 'Hezkuntzarako materiala ari gara sortzen orain. Ez dugu disko soil bat izatea nahi eta agian taula gainean ere ikusiko dugu, baina oraingoz ez dugu horretaz hitz egin. Etorkizunean agian, baina oraingoz ez da helburua. Protagonistak haurrak dira eta beste lehentasun batzuk dituzte."\nPello, Luna eta Asierrekin hitz egiteko aukera izan dugu Euskalerria Irratian.\nEuskalerria Irratia 2018 abe 07 Nafarroa\n'Baloreak' diskoko Elkartasunari buruzko abestia.


Zumarraga | 24/7 EAG Irekita plataformak manifestazioa deitu du larunbaterako - Noticias de Gipuzkoa\nZumarraga | 24/7 EAG Irekita plataformak manifestazioa deitu du larunbaterako\n– a.z. 22.09.2021 | 01:12\nzumarraga – 13.00etan abiatuko da Areizaga-Kalebarren plazatik 24/7 EAG Irekita Zumarragako anbulatorioko Etengabeko Arreta Gunearen (EAG) aldeko plataformak deitu duen manifestazioa, larunbat honetan. EAGa egunero eta eguneko 24 orduetan irekitzea eskatuko dute.\nPlataformako kideek prentsaurrekoa egin zuten atzo Zumarragako kultur etxean, manifestazioa iragar-tzeko eta herritarrak parte hartzera animatzeko. "Osakidetzari hainbat idatzi bidali dizkiogu eta ez digu eran-tzun. 7.000 sinadura eraman genituen Gasteizera eta ez dugu erantzunik jaso. Hori dela eta, mobilizazioekin jarraituko dugu".\nEgoera jasangaitza dela esan zuten. "2020ko martxoan EAG itxi zuten. 2020ko urriaren 3an ireki zuten, baina ez lehengo baldintzetan. Itxita dagoenean Beasaingo anbulatoriora joan beharra dugu, orduz kanpo eta garraio publikorik gabe. Beasaingo anbulatoriora joan ordez, ospitaleko larrialdietara joan gaitezke, baina horrela larrialdietako zerbitzua gainkargatu egingo dugu eta arazo arinak dituztenek denbora asko itxaron beharko dute".\nHori guztia ikusita, kontzentrazioak eta manifestazioak antola-tzen jarraituko dute. "Kontzentrazioak hileko lehen eta hirugarren asteazkenean egiten ditugu, 18.00etan, Zumarragako anbulatorioaren aurrean. Manifestazioak, berriz, hileko lehen larunbatean egiten ditugu. Aste honetakoa 13.00etan izango da, merkatariek hala eskatuta".\nHerritarrei manifestazioan eta plataforman parte hartzeko eskatu zieten eta udalei laguntza eskatu zieten. "Administrazioa presionatzen jarraitu beharra dugu, bestela gure nekea ezer ez egiteko baliatuko du".\nEuskal Kopa Azpeitian.\nLazkanok eta Olazabalek zilarra Munduko Txapelketan.\nEuskal ardo bat, mesedez.


Lintzirin eremuaren biziberritze integrala bukatu da\nTrafikoa ordenatzeaz gain, irisgarritasuna eta oinezkoentzako bide seguruak bermatu dira eta, jarduera industrial eta ekonomikoa bultzatu dira\nLintzirin eremua biziberritzeko lanak bukatu dira. Gaur, Jexux Leonet Oiartzungo alkateak eta Gipuzkoako Foru Aldundiko ordezkariek -Markel Olano diputatu nagusiak eta Aintzane Oiarbide Bide Azpiegituretako diputatuak- eremua bisitatu dute. Bi erakundeetako ordezkariak "pozik" agertu dira emaitzarekin.\nLintzirin eremuaren biziberritze integrala sustatu du Oiartzungo Udalak: trafikoa ordenatu eta hobetu -Gipuzkoan egunean ibilgailu gehien hartzen dituen errepideetako bat da GI-636 errepidea, 38.000 egunero-; irisgarritasuna eta oinezkoentzako bide seguruak bermatu; eta, jarduera industrial eta ekonomikoa bultzatzea.\nLanak faseka egin dira. Lehenengo biak Oiartzungo Udalak osotasunean bere gain hartu ditu: barneko udal errepidea konpondu, espaloiak egin eta argiteria jarri ziren fase horietan, besteak beste.\nHirugarren fasean, bukatu berri dena, Gi-636 errepidean zerbitzu-bide berri bat eraiki da, ibilgailuen inkorporazioak errazteko eta bide-segurtasuna hobetzeko. Fase honetan, Gipuzkoako Foru Aldundiaren laguntza jaso du Udalak. Bide Azpiegituren sailak gastuaren ia %54ko ekarpena egin du. Gainerako, Udalak eta bertako enpresek finantzatu dute.\nJexux Leonet Oiartzungo alkateak adierazi duenez, "trafikoa ordenatzeko hobekuntzekin eta irisgarritasuna hobetuta, Udalarentzako helburu garrantzitsuena lortzen ari gara: poligono industrialk biziberritzea eta, jarduera ekonomikoak indartu eta enpresa berriak ekartzea Lintzirin eremura".\nEra berean, biziberritzearen fase guztietan Lintzirin eremuko enpresen lankidetza bilatu du Udalak. "Eremua biziberritzeko ekarpen ekonomikoak egin dituzte bertako enpresek eta hori eskertu beharrekoa da". Erakunde publiko eta pribatuen arteko lankidetza eredugarria izan da Lintzirin eremuan.\nGuztira, 2.200.000 € bideratu dira biziberritzera, hiru faseak kontuan hartuta. Gehiena, 1.700.000 €, Oiartzungo erakunde publiko eta pribatuen ekarpena izan da: Oiartzungo Udalak 1.100.000 € inbertitu ditu Lintzirin eremuan eta bertako enpresek, 600.000 €. Gipuzkoako Foru Aldundiak azken fasean 500.000 €ko laguntza eman du.


EZPATADANTZA – ZAZKEL – Taupaka\nEZPATADANTZA – ZAZKEL\nEZPATADANTZA – ZAZKELTaupaka2019-11-05T11:04:41+01:00\nEstatu kolpea: Seikotearekin batera GPK-ko Zakil O’Nealen ahotsa entzungo dugu kanta honetan. Afera ustela eta ZTD kanten hitzetan jorratutako bideari eusten diote, eta The Clash-en Magnificent Seven abestiaren funky erritmo gordinak eta Negu Gorriaken bateria sampleatuen erreferentzia argiak entzun ditzakegu bertan. Kantarekin batera Hodei Torresek eta Oskar Gutierrezek zuzendu duten bideoklipa argitaratu dute. Bideokliparen estilismoaz, berriz, Betitxe Saitua arduratu da.\nPermutationistêak (Mundu berri bat): Betiko erritmo karratuetatik aldentzeko beharra agerikoa da kanta honetan, eta hitzak ere halakoxeak dira, bereziak, permutazioz beteak. Etxahunen ahotsak nortasun berezia hartzen du eta Niko Etxart eta Itoiz taldea ekartzen ditu gogora. Red Hot Chili Peppers taldearen groovez beteriko riffen eragin zuzena du. Euskal Permuthationistên sorrera, eta nola izenen silaben ordena aldatzeak burua galtzera daramatzan.\nBidean: Musika talde baten gora-beherak, kontzertu aurreko ordu luzeak, errepidea, soinu probak… Musikariek, ordea, maite dute bizimodu hori: sorkuntza lana, entseguak, emanaldiak… Azken batean, kontzertu egunen eta musikarien bizimoduaren beraren arteko paralelismoa da kanta. Estilo eklektikoa.\nZugana: Jauzi batez zerura abiatzea. Soiltasuna. Hitz bat bestearen atzetik josi eta berez sortu da edertasuna. “Ni”a eta kosmosaren arteko mugak ezabatuz, izate-eremua bezain handia den amodioa. Erromantizismoz beteriko 80ko hamarkadako pop doinuak erritmo kutxa eta pad sintetizadore klasikoak nahastu dituzte.\nAizkorak Zorroztu & the Mia Wallace band-ek diskoan egindako abestiak jabego eskubide guztiak babestuta dituztenez ezin ditugu gure webgunean argitaratu.\n20:00 JOTAKE liburuaren aurkezpena (OP... @ HalaDzipo (Barakaldo)\nJOTAKE liburuaren aurkezpena (OP... @ HalaDzipo (Barakaldo)\nUrt 28 @ 20:00\n19:00 BIRRITAN BORTXATUA: ALDATZEN LAG... @ Antzokia (Ataun)\nBIRRITAN BORTXATUA: ALDATZEN LAG... @ Antzokia (Ataun)\n19:00 TXIKI BAKARRIZKETA @ Gaztetxea (Elorrio)\nTXIKI BAKARRIZKETA @ Gaztetxea (Elorrio)\n18:00 BIRRITAN BORTXATUA (ALDATZEN LAG... @ Arbizu\nBIRRITAN BORTXATUA (ALDATZEN LAG... @ Arbizu\nots 20 @ 18:00\nZazkel: "Zazkel" 5,00€